Številka: 0237-1/2022/

Datum: 08. 12. 2022

V skladu z 51. in 77. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18; v nadaljnjem besedilu: ZSPDSLS-1) in 16. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18, v nadaljnjem besedilu: Uredba) Ministrstvo za zunanje zadeve (v nadaljevanju: MZZ) objavlja

**VABILO K DAJANJU PONUDB ZA PRODAJO SLUŽBENIH VOZIL**

Predmet razpolaganja s stvarnim premoženjem države sta dve službeni osebni vozili:

| vrsta osebnega vozila | **BMW 520i** |
| --- | --- |
| letnik | 2014 |
| datum prve registracije | 6/2014 |
| prevoženi km na dan 30.5.2022 | 175.760 |
| Ident. št. - VIN | WBA5A31020D743431 |
| Inventarna številka | 11811161009 |
| motor | N20B20B |
| barva vozila | E9M |
| Klima | DA |
| Vrsta goriva | Bencin |

| vrsta osebnega vozila | **Audi A6 3.0 tdi Quattro** |
| --- | --- |
| letnik | 2015 |
| datum prve registracije | 12/2015 |
| prevoženi km na dan 30.5.2022 | 272.200 |
| Ident. št. - VIN | WAUZZZ4G6GN108285 |
| Inventarna številka | 1811900674 |
| motor | CRT |
| barva vozila | E9D |
| Klima | Da |
| Vrsta goriva | Diesel |

Vozili se prodajata po načelu "videno – kupljeno". Na vozilih ne obstaja predkupna pravica ali druge omejitve v zvezi s postopkom razpolaganja.

Interesenti, lahko pridobijo podrobnejše informacije o posameznem vozilu, vsak delovni dan, na tel. št. 01/478 6150 Ribnikar Jure, e-naslov: [gp.mzz@gov.si](mailto:gp.mzz@gov.si). Ogled vozil je mogoč po predhodnem dogovoru (tel. št. 01/478 6150).

V tem postopku javnega zbiranja ponudb kot ponudniki ne morejo sodelovati cenilec in člani komisije ter z njimi povezane osebe. Za povezano osebo se štejejo:

* fizična oseba, ki je s članom komisije ali cenilcem v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne,
* fizična oseba, ki je s članom komisije ali cenilcem v odnosu skrbništva ali posvojenca oziroma posvojitelja,
* pravna oseba, v kapitalu katere ima član komisije ali cenilec delež večji od 50 odstotkov in
* druge osebe, s katerimi je glede na znane okoliščine ali na kakršnem koli pravnem temelju povezan član komisije ali cenilec, tako da zaradi te povezave obstaja dvom o njegovi nepristranskosti pri opravljanju funkcije člana komisije ali cenilca.

Plačilo varščine

Do roka za oddajo ponudb mora ponudnik plačati varščino v višini 200,00 EUR na račun MZZ, št. 01100-6300109972, sklic 18 18112-7201001-00894920 ter navesti, na katero vozilo/vozili se varščina nanaša. Varščino bo MZZ vrnilo neizbranim ponudnikom v roku 30 dni od obvestila o izbiri ponudnika. Varščina se všteje izbranemu ponudniku v kupnino. Če izbrani ponudnik ne bo sklenil pogodbe v roku 15 dni od opravljene izbire, lahko MZZ zadrži njegovo varščino.

Način vložitve ponudb

Pisne ponudbe za eno vozilo z vidno oznako "ODPRODAJA SLUŽBENEGA VOZILA – NE ODPIRAJ" je potrebno predložiti v zaprti ovojnici na naslov: Republika Slovenija, Ministrstvo za zunanje zadeve, Prešernova 25 1000 Ljubljana.

Rok za oddajo ponudb je 20 dni od objave na spletni strani MZZ. Obravnavane bodo ponudbe, oddane priporočeno po pošti, najkasneje do 24. ure zadnjega dneva roka za oddajo ponudb.

V ponudbi mora ponudnik obvezno navesti svoje podatke (naziv, naslov, davčno številko, številko TRR, naziv banke, naslov banke), kontaktne podatke, ponudbeno ceno, na katero vozilo/vozili se ponudba nanaša ter izjavo o vezanosti dane ponudbe vsaj 30 dni. Ponudbi mora dolžnik priložiti tudi potrdilo o plačilu varščine.

Postopek izbire najugodnejšega ponudnika

Odpiranje ponudb bo potekalo 02. 01. 2023 in je javno.

MZZ skladno z osmim odstavkom 51. člena ZSPDSLS-1 lahko z zainteresiranimi osebami opravi dodatna pogajanja. V primeru več prejetih enakih najugodnejših ponudb bo MZZ najugodnejše ponudnike pozvalo k oddaji nove ponudbe.

Vlada RS ali pooblaščena oseba s soglasjem predstojnika lahko ustavita ta postopek do sklenitve pogodbe, pri čemer se ponudnikom povrnejo stroški v višini izkazanih stroškov za prevzem razpisne dokumentacije in morebitne vplačane varščine.

Vozilo/vozili bo/bosta prodani kupcu, ki bo ponudil najvišjo ceno.

Sklenitev pogodbe

Kupec je dolžan celotno kupnino v enkratnem znesku plačati v 8 dneh od podpisa pogodbe, z nakazilom na račun MZZ. Plačilo kupnine v navedenem roku je bistvena sestavina pogodbe. Vse stroške v zvezi s prodajo vozila plača kupec.

MZZ bo prenos in izročitev vozila opravilo po plačilu celotne kupnine, kupec pa ga je dolžan prevzeti v 5 dneh od plačila celotne kupnine na naslovu Ministrstva za zunanje zadeve, Grajska cesta 1, 1234 Mengeš.

mag. Renata Cvelbar Bek

veleposlanica

v. d. GENERALNE SEKRETARKE

Datum objave: 12. 12. 2022

Datum izteka 20-dnevnega roka za oddajo ponudbe: 31. 12. 2022